Read/Write/Remove Create XML - CodeProject 10,723,880 members (80,681 online) CodeProject::Workspaces
Last Visit: 31-Dec-99 18:00 Last Update: 10-Jul-14 14:55Refresh1 Die Nuwe Hervorming Netwerk hou die naweek van 19-20 Augustus sy jaarlikse seminaar by die Midrand CMA Konferensiesentrum met die tema: “Gewaardeerde Menslike Deugde”.
Die sprekers is: prof Johan Snyman, SoretteRoose-van Jaarsveld, dr Gerhard Bothma, Willem Semmelink, dr Deon van Zyen laastens ‘n ‘Pecha Kucha’ sessie. Sien die program vir die naweek hieronder.
Alle lede van die publiek is welkom. Die koste, wat verversings, Saterdagmiddag- en aandete, vermaak Saterdagaand en veilige parkering insluit, is R400 vir opbetaalde NHN-lede en R500 vir nie-lede. Om te bespreek, epos Corlia Reitmann by corliareitmann@telkomsa.net of skakel haar by 083 556 8711.
SATERDAG 19 Augustus:
08h15:09h00 Aankoms en Registrasie (koffie/tee)
Deugde: Die klassieke siening nagespeur in ‘n 21ste-eeuse konteks
Prof Johan Snyman
’n Verhaal oor hoe ‘n Amerikaanse Joodse filosoof, Philip Hallie, Aristoteles se klassieke teorie oor deug gebruik om die reddingspoging te verklaar wat ’n Calvinistiese pastoriepaar in Chambon, Frankryk, in WO2 van stapel gestuur het. Uiteindelik is meer as 5 000 Joodse kinders na Switserland gesmokkel en so van Nazi-vervolging gered.
10h30-11h15 Koffie/tee met muffins
‘‘n Sin vir betekenis en hoop SoretteRoose-van Jaarsveld
Viktor Frankl en Logoterapie se pilare van betekenis en hoe om betekenis te vind, sal bepreek word. Identifisering van betekenis in ons huidige era, asook die ontdekking en skepping van betekenis in Sorette se lewe sal uitgelig word. Voorbeelde van hoe kliënte betekenis gevind het sal ook gegee word.
Die gif in “Vergifnis”: hoe gemaak daarmee? Dr Gerhard Bothma
Dis ’n ou grappie: Die die tannie kla oor haar man. Dan sê die dominee aanhoudend: “Vergifnis, tannie, vergifnis”, maar hy sê nooit watter gif nie. ’n Etimologiese én estetiese kyk na die konsep van vergifnis openbaar in verskeie tradisies gif in ’n klein botteltjie. Hoe gemaak hiermee? Die sessie sal meer as genoeg vir nadenke gee, maar ook ’n praktiese belewing van vergifnis bied.
‘n Sin vir prag en wonder Willem Semmelink
In die praatjie praat Willem oor die mens se sin vir die estetiese en verwondering in terme van twee hoeke waaruit mens dit kan beskou: wonder oor iets inherent in die objek self, of resonering van die kunstenaar se idees by die gehoor. Willem maak ‘n draai by godsdiens en verwondering en vra dan hoe die verlies van godsdiens in die samelewing aan ons sin vir prag en wonder raak. Vervolgens kyk hy na die rol van wonder in die wetenskaplike metode en ons tegnologie-wêreld. Die praatjie sluit af deur prag en verwondering aan te bied as brandstof vir ons innerlike lewens.
19h30-20h30 Jol enKaperjol
SONDAG 20 Augustus:
Liefde as toegepaste omgee Dr Deon van Zyl
Liefde as ‘n deug is deur die eeue heen besing en nagestreef. In populêre gesprekke het dit eesdae mode geword om liefde eerder as ’n werkwoord en nie as ’n gevoel te tipeeernie. Aristoteles het lankal reeds genoem dat ons deugde deur “gewoonte” bekom en, soos enige komplekse vaardigheid, deur optrede en herhaling moet aanleer. Op grond van navorsing oor suksesvolle menslike verhoudings sal drie kernpraktyke van liefde as ’n toegepaste vaardigheid uitgelig word, met praktiese uitdeelstukke en kort videosnitte ter illustrasie.
Durf, deursettings- en terugbonsvermoë(‘n “Pecha Kucha” sessie met Johan Talma, Mollie Kruger enProf Sakkie Spangenberg)
Pecha Kucha 20X20 is ’n eenvoudige aanbiedingsformaat waar 20 skyfies elk vir 20 sekondes vertoon word, met die skyfies wat outomaties oorskakel en die aanbieder oor elke skyfie vir 20 sekondes praat. Dit het oorspronklik in Tokyo in 2013 begin tans word Pecha Kucha-aande in oor die 900 stede regoor die wêreld gehou. Pecha Kucha byeenkomste is informeel en pret. Enigiets kan aangebied word soos die nuutste opinies oor ‘n saak, kreatiewe idees, projekte, ervarings, navorsing, ontdekkingsreise ens.
Ons sessie sal nie so ‘n streng 20X20 formaat toepas nie maar elke spreker het 10-15 skyfies en 15 minute om dit aan te bied. Die tema vir elke spreker is: “Hoe ek deur ’n moeilike tyd my durf, deursettings- en terugbonsvermoë gevind het.”
by NHN | Oct 14, 2016 | Argief, Nuusbriewe, Seminare, Vorige Seminare